Komentaryo: Matungod san pag umento san presyo san asyete
ni Ailene N. Diaz
Catarman, Northern Samar (7 November) -- Si Presidente Gloria Macapagal Arroyo in nag isyu sin direktiba ngadto san mga ahensya san gobyerno partikularmente an Department of Energy(DOE), Energy Regulatory Commission(ERC) ngan Department of Trade and Industry (DTI) para maghimo sin mga pitad nga maka iban ngan makapagaan san epekto san pankalibutan nga pag umento san presyo san asyete.
Si Presidente Arroyo diri natuyang nga an publiko magdara san kabug-at san epekto san paghitaas san presyo san asyete
An Department of Finance may gin proponer nga plano pagpagaan san epekto san naghihitaas nga presyo san krudo san local nga ekonomiya. An DOF in nagbutang sin presyo nga pagtikangan san pag ubos san taripa san imported nga produkto san asyete.
Base san 44 Pesos ngadto san Un Dolyar nga gin aasumer nga palit san dolyar, an taripa san imported nga krudo in mahamubo sin tres porsyento kon an pamresyohan san krudo san Dubai mag average sin 91.92 Dolyares kada baril san sayo ka bulan ngan an diesel nga presyo nga base san Mean of Platts Singapore mag average sin 94.1 Dolyares kada baril.. Kon an average nga presyo san krudo sa Dubai umabot sin 104.83 Dolyares, an taripa maghahamubo pa sin sayo ka porsyento.
An threshold in igpepenalisar pa san DOE para masiguro nga an gobyerno diri malugi san rentas san paghamubo sini san taripa.
An sestima san gin proponer nga paghamubo san taripa in magigin revenue neutral tikang san gin karkulo nga kapirdihan matungod san paghamubo san import duties san produkto san asyete pwede mabawi san hataas nga kita san Buraeu of Customs ngan Bureau of Internal Revenue.
Kada Un Dolyar nga umento kada baril san presyo san asyete nangangahulugan sin Sayo ka Bilyon nga pag umento san kita para san BOC ngan BIR. (PIA Northern Samar) [top]
war_Latn kac_Latn war_Latn war_Latn war_Latn ceb_Latn war_Latn war_Latn ceb_Latn